Til medarbejderrepræsentanten

[dato]

**Orientering om krav om gyldigt coronapas [samt eventuel test af medarbejdere]**

Med henvisning til møde d. [DATO] meddeles det hermed, at virksomheden med virkning fra d. [DATO] vil indføre krav om fremvisning af gyldigt coronapas som betingelse for at kunne møde på arbejde. Kravet består så længe COVID-19 betragtes som en samfundskritisk sygdom.

Kravet gælder samtlige medarbejdere [evt. i følgende afdelinger / med følgende funktioner]. Den enkelte medarbejder orienteres skriftligt herom.

Såfremt den enkelte medarbejder for at kunne fremvise gyldigt coronapas er nødsaget til at lade sig teste, skal testen i videst muligt omfang finde sted inden for arbejdstiden. Dette koordineres med vedkommendes nærmeste leder.

Såfremt en medarbejder herefter møder op på arbejde uden at kunne fremvise gyldigt coronapas eller er forhindret i at møde pga. manglende coronapas, vil det blive betragtet som væsentlig misligholdelse, som vil få ansættelsesretlige konsekvenser for den enkelte. Alt efter de konkrete omstændigheder vil konsekvensen som minimum være advarsel og løntræk eller eventuelt opsigelse eller bortvisning.

[Vi skal samtidig orientere om, at virksomheden forbeholder sig ret til at pålægge krav om test over for enkelte eller grupper af medarbejdere. Såfremt en medarbejder ikke efterkommer et pålæg om test og efterfølgende underretter os om resultatet, vil det blive betragtet som væsentlig misligholdelse, som vil få ansættelsesretlige konsekvenser for den enkelte. Alt efter de konkrete omstændigheder vil konsekvensen som minimum være en skriftlig advarsel, løntræk eller eventuelt opsigelse eller bortvisning.]

Vi håber på forståelse herfor. Kontakt undertegnede hvis du har yderligere spørgsmål eller kommentarer til nærværende orientering.

Denne orientering er udleveret til virksomhedens medarbejderrepræsentanter pr. dags dato.

Med venlig hilsen

\_\_\_\_\_\_\_\_\_\_\_\_\_\_\_\_\_\_\_\_\_

[Navn+virksomhed]